钦定古今图书集成/明伦汇编/闺媛典/第008卷 > 《豫章行》前人
## 钦定古今图书集成/明伦汇编/闺媛典/第008卷 > 《豫章行》前人

“江南地远接闽瓯，山东英妙屡经游。前瞻叠嶂千重
阻，却带惊湍万里流。枫叶朝飞向京洛，文鱼夜过历
吴洲。君行远度茱萸岭，妾住长依明月楼。楼中愁思
不开嚬，始复临窗望早春。鸳鸯水上萍初合，鸣鹤园
中花并新。空忆前时角枕处，无复前日画眉人。照骨
金环谁用许，见胆明镜自生尘。荡子从来好留滞，况”
复关山远迢递。当学织女嫁牵牛，莫作姮娥叛夫婿。
偏讶思君无限极，欲罢欲忘还复忆。愿作王母三青
鸟，飞来飞去传消息。丰城双剑昔曾离，经年累月复
相随。不畏将军成久别，只恐封侯心更移。